
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra propunerii legislative pentru modificarea și completarea art.42 din Legea nr.51/2006- Legea serviciilor comunitare de utilități publice, transmisă Comisiei pentru administraţie publică şi amenajarea teritoriului şi Comisiei pentru industrii și servicii pentru dezbatere în fond, în procedură obişnuită, cu adresa nr. Plx.115 din 29 martie 2016.
	PREŞEDINTE,
	PREȘEDINTE,

	Victor Paul DOBRE
	Iulian  IANCU

r a p o r t   C O M U N
asupra propunerii legislative pentru modificarea și completarea art.42din Legea nr.51/2006- Legea serviciilor comunitare de utilități publice 
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru industrii și servicii, au fost sesizate spre dezbatere în fond, în procedură obişnuită asupra propunerii legislative pentru modificarea și completarea art.42 din Legea nr.51/2006- Legea serviciilor comunitare de utilități publice,transmisă cu adresa nr. Plx.115  din 29 martie 2016 înregistrată cu nr.4c-6/141 din 31 martie 2016, și respectiv cu nr.4c-3/132 din 30 martie 2016.

Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a respins propunerea legislativă în şedinţa din 21 martie 2016.

La întocmirea prezentului raport comun Comisiile au avut în vedere:
· avizul favorabil al Consiliului Legislativ (nr.1248/23.11.2015)

· avizul favorabil  al Comisiei juridice, de disciplină și imunități( nr.4c-11/441/ 30.03.2016)
Propunerea legislativă are ca obiect de reglementare   completarea art.42 din Legea nr. 51/2006- Legea serviciilor comunitare de utilități publice, republicată, cu modificările și completarile ulterioare, cu un nou alineat, și anume, alin.(81), în scopul eliminarii taxării de către operatorii de apă și canalizare a apei pluviale în cazul persoanelor fizice și juridice de drept privat, care în opinia inițiatorilor se calculează  pe baza unor estimări și predicții, care la rândul lor sunt bazate pe informații statistice. 
Potrivit prevederilor art.61 şi 63 din Regulamentul Camerei Deputaţilor, republicat, examinarea propunerii legislative a avut loc în şedinţe separate.
Comisia pentru industrii și servicii şi-a desfăşurat lucrările în data de 5 aprilie 2016. 
La dezbateri au fost prezenți 17 deputați din totalul de 18 membri.
Comisia pentru administraţie publică şi amenajarea teritoriului şi-a desfăşurat lucrările în data de 17 mai 2016. 
Din numărul total de 21 membri ai Comisiei  au participat la şedinţă 19 deputați.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare în calitate de invitat domnul Doru Ciocan -Președinte Autoritatea Națională de Reglementare pentru Serviciile Comunitare de Utilități Publice.

În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi, respingerea propunerii legislative pentru pentru modificarea și completarea art.42 din Legea nr.51/2006- Legea serviciilor comunitare de utilități din următorul considerent: cantitatea de apă pluvială care se facturează se stabilește în conformitate cu datele refeitoare la cantitățile de apă pluvială comunicate de către Agenția Națională de Meteorologie, care sunt măsurate în zona geografică respectivă și nu pe baza unor estimări și predicții, așa cum susțin inițiatorii.
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Victor Paul DOBRE 
	PREŞEDINTE, 

Iulian IANCU

	SECRETAR,

CONSTANTIN AVRAM
	SECRETAR, 

Radu Bogdan ȚÎMPĂU


Șef serviciu, Sofia Chelaru     
Consilier parlamentar, Elena Hrincescu                            Consilier parlamentar, Viorica  Petrașcu    

